
Az Európai Parlament,
–	tekintettel a Bizottság Parlamenthez és Tanácshoz intézett javaslatára (COM(2023)0515),
–	tekintettel az Európai Unió működéséről szóló szerződés 294. cikkének (2) bekezdésére, 21. cikkének (2) bekezdésére és 114. cikkére, amelyek alapján a Bizottság javaslatát benyújtotta a Parlamenthez (C9‑0327/2023),
–	tekintettel az Európai Unió működéséről szóló szerződés 294. cikkének (3) bekezdésére,
–	tekintettel az Európai Gazdasági és Szociális Bizottság 2024. január 17-i véleményére[footnoteRef:1], [1:  	A Hivatalos Lapban még nem tették közzé.] 

–	tekintettel eljárási szabályzata 59. cikkére,
–	tekintettel a Jogi Bizottság véleményére,
–	tekintettel a Belső Piaci és Fogyasztóvédelmi Bizottság jelentésére (A9-0006/2024),
1.	elfogadja első olvasatban az alábbi álláspontot;
[bookmark: _GoBack]2.	felkéri a Bizottságot, hogy utalja az ügyet újból a Parlamenthez, ha javaslatát másik szöveggel váltja fel, lényegesen módosítja vagy lényegesen módosítani kívánja;
3.	utasítja elnökét, hogy továbbítsa a Parlament álláspontját a Tanácsnak és a Bizottságnak, valamint a nemzeti parlamenteknek.







P9_TC1-COD(2023)0314
Az Európai Parlament álláspontja, amely első olvasatban 2024. március 13-án került elfogadásra az 1024/2012/EU és az (EU) 2018/1724 rendeletnek a belső piaci információs rendszer és az egységes digitális kapu – a határokon átnyúló európai egyesületekről szóló (EU) .../... európai parlamenti és tanácsi irányelvben (COM(2023)0516) meghatározott – bizonyos követelményeknek megfelelő használata tekintetében történő módosításáról szóló (EU) 2024/... európai parlamenti és tanácsi rendelet elfogadására tekintettel
(EGT-vonatkozású szöveg)
AZ EURÓPAI PARLAMENT ÉS AZ EURÓPAI UNIÓ TANÁCSA,
tekintettel az Európai Unió működéséről szóló szerződésre és különösen annak 21. cikke (2) bekezdésére és 114. cikkére,
tekintettel az Európai Bizottság javaslatára,
a jogalkotási aktus tervezete nemzeti parlamenteknek való megküldését követően,
tekintettel az Európai Gazdasági és Szociális Bizottság véleményére[footnoteRef:2], [2: 	Hivatkozás a véleményre.] 

rendes jogalkotási eljárás keretében,


mivel:
(1)	A határokon átnyúló európai egyesületekről szóló (EU) …/… európai parlamenti és tanácsi irányelv (COM(2023)0516)[footnoteRef:3] intézkedéseket állapít meg a „határokon átnyúló európai egyesületek” létrehozására és működésére vonatkozó feltételek összehangolására azzal a céllal, hogy megkönnyítse a belső piacon működő nonprofit egyesületek szabad mozgáshoz való jogának tényleges gyakorlását. [3: 	Az Európai Parlament és a Tanács (EU) …/… irányelve (...) a határokon átnyúló európai egyesületekről (HL-hivatkozás).] 

(2)	A COM(2023)5160516 irányelv 3028. cikkének (2) bekezdése értelmében a tagállamok illetékes hatóságai közötti igazgatási együttműködést és információcserét az 1024/2012/EU európai parlamenti és tanácsi rendelettel[footnoteRef:4] létrehozott belső piaci információs rendszeren (IMI-rendszer) keresztül kell megvalósítani. Ezért az IMI-rendszerben meg kell határozni a szükséges igazgatási együttműködési eljárásokat és az illetékes hatóságok közötti információcserére vonatkozó eljárásokat. [Mód. 1] [4: 	Az Európai Parlament és a Tanács 1024/2012/EU rendelete (2012. október 25.) a belső piaci információs rendszer keretében történő igazgatási együttműködésről és a 2008/49/EK bizottsági határozat hatályon kívül helyezéséről (az IMI-rendelet) (HL L 316., 2012.11.14., 1. o.).] 



(3)	Az (EU) 2018/1724 európai parlamenti és tanácsi rendelet[footnoteRef:5] 2. és 3. cikkével összhangban az egységes digitális kapu hozzáférést biztosítnyújt az uniós polgárok, a valamely tagállamban lakóhellyel rendelkező természetes személyek és a valamely tagállamban bejegyzett székhellyel rendelkező jogi személyek számára az információkhoz, eljárásokhoz, valamint segítségnyújtó és problémamegoldó szolgáltatásokhoz. Az (EU) 2018/1724 rendelet rendelkező részét és I. mellékletét módosítani kell e rendelettel annak biztosítása érdekében, hogy egyértelmű legyen, hogy a szóban forgó rendelkezések hatálya nem korlátozódik a polgárokra és a vállalkozásokra, hanem a vállalkozásoktól eltérő jogi személyekre, például a határokon átnyúló európai egyesületekre is kiterjed. [Mód. 2] [5: 	Az Európai Parlament és a Tanács (EU) 2018/1724 rendelete (2018. október 2.) az információkhoz, eljárásokhoz, valamint segítségnyújtó és problémamegoldó szolgáltatásokhoz hozzáférést biztosító egységes digitális kapu létrehozásáról, továbbá az 1024/2012/EU rendelet módosításáról (HL L 295., 2018.11.21., 1. o.).] 

(4)	Az egységes digitális kaput létrehozó (EU) 2018/1724 európai parlamenti és tanácsi rendelet[footnoteRef:6] általános szabályokat ír elő a belső piac működése szempontjából lényeges információkhoz, eljárásokhoz és segítségnyújtási szolgáltatásokhoz való online hozzáférés biztosítására vonatkozóan. Az e rendelet hatálya alá tartozó eljárásoknak meg kell felelniük az (EU) 2018/1724 rendelet követelményeinek annak biztosítása érdekében, hogy a határokon átnyúló európai egyesületek az egyszeri adatszolgáltatás elvének alkalmazásával teljes mértékben online eljárásokat vehessenek igénybe és élhessenek az igazolások határokon átnyúló automatizált cseréjének lehetőségével. Ezek az eljárások magukban foglalják a határokon átnyúló európai egyesületek bejegyzésének kérelmezését és a határokon átnyúló európai egyesületek bejegyzett székhelyének áthelyezésére irányuló eljárást. [6: 	Az Európai Parlament és a Tanács (EU) 2018/1724 rendelete (2018. október 2.) az információkhoz, eljárásokhoz, valamint segítségnyújtó és problémamegoldó szolgáltatásokhoz hozzáférést biztosító egységes digitális kapu létrehozásáról, továbbá az 1024/2012/EU rendelet módosításáról (HL L 295., 2018.11.21., 1. o.).] 



(5)	Az 1024/2012/EU és az (EU) 2018/1724 rendeletet ezért ennek megfelelően módosítani kell.
(5a)	Az (EU) 2018/1725 rendelet 42. cikkének (1) bekezdésével összhangban konzultációra került sor az európai adatvédelmi biztossal, aki 2023. október 31-én nyilvánított véleményt, [Mód. 3]
ELFOGADTA EZT A RENDELETET:


1. cikk
Az 1024/2012/EU rendelet módosítása
Az 1024/2012/EU rendelet melléklete a következő (16) ponttal egészül ki:
„(16)	Az Európai Parlament és a Tanács (EU) …/… irányelve a határokon átnyúló európai egyesületekről (COM(2023)0516)*: a 19. cikk (2) bekezdése, a 19. cikk (4) bekezdése, a 23. cikk (5) bekezdése, a 23. cikk (6) bekezdése, a 23. cikk (7) bekezdése, a 24. cikk (3) bekezdése, a 25. cikk (6) bekezdése és a 27. cikk.
____________________
*	(HL-hivatkozás).”


2. cikk
Az (EU) 2018/1724 rendelet módosításai
Az (EU) 2018/1724 rendelet a következőképpen módosul:
1.	Az 1. cikk (1) bekezdésének a) pontja helyébe a következő szöveg lép:
„a)	az EUMSZ 26. cikkének (2) bekezdése értelmében vett belső piac területén az uniós jogból eredő jogaikat gyakorló vagy gyakorolni kívánó polgárokra, vállalkozásokra és vállalkozásoktól eltérő jogi személyekre vonatkozó uniós és nemzeti szabályok tekintetében a polgárok, a vállalkozások és a vállalkozásoktól eltérő jogi személyek számára jó minőségű információkhoz, hatékony eljárásokhoz, valamint eredményes segítségnyújtó és problémamegoldó szolgáltatásokhoz egyszerű hozzáférést biztosító egységes digitális kapu létrehozása és működtetése;”


2.	Az 1. cikk (1) bekezdésének b) pontja helyébe a következő szöveg lép:
„b)	az eljárások igénybevétele a határon átnyúló tevékenységet folytató felhasználók által, és az »egyszeri adatszolgáltatás« elvének alkalmazása az e rendelet II. mellékletében felsorolt eljárásokkal, valamint a 2005/36/EK, a 2006/123/EK, a 2014/24/EU, a 2014/25/EU és a …/…* irányelvben előírt eljárásokkal összefüggésben;
____________________
*	Az Európai Parlament és a Tanács (EU) …/… irányelve (...) a határokon átnyúló európai egyesületekről (HL-hivatkozás).”
3.	A 2. cikk (2) bekezdése c) pontjának helyébe a következő szöveg lép:
„c)	azokra a III. mellékletben felsorolt vagy a 7. cikkben említett segítségnyújtó és problémamegoldó szolgáltatásokra vonatkozó információk, és az ilyen szolgáltatásokra mutató linkek, amelyeket a polgárok, a vállalkozások és a vállalkozásoktól eltérő jogi személyek az e bekezdés a) és b) pontjában említett jogokkal, kötelezettségekkel, szabályokkal vagy eljárásokkal kapcsolatban felmerült kérdéseik és problémáik kapcsán igénybe vehetnek.”


4.	A 14. cikk (1) bekezdése helyébe a következő szöveg lép:
„(1)	Az igazolásoknak az e rendelet II. mellékletében felsorolt online eljárások, valamint a 2005/36/EK, a 2006/123/EK, a 2014/24/EU, a 2014/25/EU és a …/… irányelvben előírt eljárások esetében történő cseréje céljából a Bizottság a tagállamokkal együttműködve létrehozza az igazolások különböző tagállamok illetékes hatóságai közötti automatizált cseréjének technikai rendszerét (a továbbiakban: a technikai rendszer).”
5.	Az (EU) 2018/1724 rendelet I. melléklete a következőképpen módosul:
a)	a cím helyébe a következő szöveg lép:
„A 2. cikk (2) bekezdésének a) pontjában említett belső piaci jogaikat gyakorló polgárok, valamely tagállamban bejegyzett székhellyel rendelkező vállalkozások és vállalkozásoktól eltérő jogi személyek szempontjából releváns információterületek jegyzéke”;


aa)	az „A vállalkozások számára releváns információterületek J. pontja helyébe a következő szöveg lép:
„A vállalkozások számára releváns információterületek:
	Terület
	A JOGOKRA, KÖTELEZETTSÉGEKRE ÉS SZABÁLYOKRA VONATKOZÓ INFORMÁCIÓK

	J. Vállalkozás indítása, működtetése és megszüntetése
	1. cég nyilvántartásba vétele, társasági formájának módosítása vagy megszüntetése (nyilvántartásba vételi eljárások és jogi formák üzleti tevékenység végzéséhez)
2. vállalkozás bejegyzett székhelyének másik tagállamba való áthelyezése
2a. a hitelezőkkel szembeni kötelezettségek és a munkavállalók jogai a vállalkozástól eltérő jogi személy bejegyzett székhelyének egy másik tagállamba történő áthelyezésével kapcsolatban
3. szellemi tulajdonjogok (szabadalmi bejelentés; védjegybejelentés, rajz vagy formaterv lajstromozása; többszörözési engedély megszerzése)
4. a kereskedelmi gyakorlatok tisztességessége és átláthatósága, ideértve a fogyasztói jogokat és az áruk és szolgáltatások értékesítésével kapcsolatos garanciákat
5. online fizetési szolgáltatások határokon átnyúló fizetések számára online értékesített áruk és szolgáltatások esetén
6. a szerződési jogból eredő jogok és kötelezettségek, ideértve a késedelmi kamatokat is
7. fizetésképtelenségi eljárás és a vállalkozás felszámolása
8. hitelbiztosítás
9. társaságok egyesülése, vállalat értékesítése
10. a társaság vezetőségi tagjainak vagy vezető tisztségviselőnek polgári jogi felelőssége
11. a személyes adatok kezelésére vonatkozó szabályok és kötelezettségek”


 [Mód. 4]


b)	a következő információterületekre vonatkozó szövegrészek kerülnek beillesztésre:
„A valamely tagállamban bejegyzett székhellyel rendelkező, vállalkozásoktól eltérő jogi személyek számára releváns információterületek:
	AA. Vállalkozástól eltérő jogi személy létrehozása, működtetése és megszüntetése
	1. vállalkozástól eltérő jogi személy nyilvántartásba vétele, társasági formájának módosítása vagy megszüntetése (nyilvántartásba vételi eljárások és jogi formák)
2. vállalkozástól eltérő jogi személy átköltöztetése egyik tagállamból bejegyzett székhelyének egy másik tagállamba történő áthelyezése
2a. a hitelezőkkel szembeni kötelezettségek és a munkavállalók jogai a vállalkozástól eltérő jogi személy bejegyzett székhelyének egy másik tagállamba történő áthelyezésével kapcsolatban
3. szellemi tulajdonjogok (szabadalmi bejelentés; védjegybejelentés, rajz vagy formaterv lajstromozása; többszörözési engedély megszerzése)
4. a kereskedelmi gyakorlatok tisztességessége és átláthatósága, ideértve a fogyasztói jogokat és az áruk és szolgáltatások értékesítésével kapcsolatos garanciákat
5. online fizetési szolgáltatások határokon átnyúló fizetések számára online értékesített áruk és szolgáltatások esetén
6. a szerződési jogból eredő jogok és kötelezettségek, ideértve a késedelmi kamatokat is
7. fizetésképtelenségi eljárás és a vállalkozástól eltérő jogi személyek felszámolása
8. hitelbiztosítás
9. vállalkozástól eltérő jogi személyek egyesülése vagy értékesítése
10. vállalkozástól eltérő jogi személyek vezetőségi tagjainak vagy vezető tisztségviselőnek polgári jogi felelőssége
11. a személyes adatok kezelésére vonatkozó szabályok és kötelezettségek

	AB. Alkalmazottak
	1. törvényben vagy rendeletben foglalt foglalkoztatási feltételek (beleértve a munkaidőt, a fizetett szabadságot, a szabadnap-jogosultságokat, a túlórával kapcsolatos jogokat és kötelezettségeket, az egészségügyi vizsgálatokat, a szerződések megszüntetését, az elbocsátásokat és a csoportos létszámcsökkentéseket is) 
2. társadalombiztosítási jogok és kötelezettségek az Unióban (munkáltatóként való regisztráció, a munkavállalók bejelentése, a munkavállaló munkaszerződésének megszűnéséről való értesítés, társadalombiztosítási járulékok fizetése, a nyugdíjakhoz kapcsolódó jogok és kötelezettségek) 
3. munkavállalók más tagállamokban való foglalkoztatása (a munkavállalók kiküldetése, a szolgáltatásnyújtás szabadságára vonatkozó szabályok, a munkavállalók tartózkodási követelményei) 
4. egyenlő bánásmód (szabályok a munkahelyi megkülönböztetés tilalmáról, a férfiak és nők egyenlő díjazásáról, és a határozott vagy határozatlan idejű munkaszerződéssel foglalkoztatott munkavállalók egyenlő díjazásáról) 
5. az alkalmazottak érdekképviseletére vonatkozó szabályok

	AC. Adók
	1. héa: a héával kapcsolatos általános szabályokra, a héakulcsokra és a héamentességekre, a héanyilvántartásba vételre és a héabefizetésre, valamint héavisszatérítésre vonatkozó információk 
2. jövedéki adó: az általános szabályokra, az adókulcsokra és a mentességekre, a jövedéki adóval kapcsolatos nyilvántartásba vételre, a jövedéki adó befizetésére, a visszatérítésre vonatkozó információk 
3. a behozatalra kivetett vámok és egyéb adók és illetékek 
4. az Uniós Vámkódex szerinti behozatali és kiviteli vámeljárások 
5.·egyéb adók: befizetés, adókulcsok, adóvisszatérítések

	AD. Áruk
	1. a CE-jelölés megszerzése 
2. termékekre vonatkozó szabályok és követelmények 
3. az alkalmazandó szabványok és műszaki előírások azonosítása, a termékek tanúsíttatása 
4. az uniós előírások hatálya alá nem tartozó termékek kölcsönös elismerése 
5. a veszélyes vegyi anyagok osztályozására, címkézésére és csomagolására vonatkozó követelmények 
6. távértékesítés/üzlethelyiségen kívüli értékesítés: az ügyfeleknek előre adandó tájékoztatás, a szerződés írásban történő megerősítése, a szerződéstől való elállás, az áru kiszállítása, egyéb konkrét kötelezettségek 
7. hibás termék: fogyasztói jogok és vásárlói garancia, értékesítés utáni felelősség, a károsult fél jogorvoslati lehetőségei 
8. tanúsítás, címkézés (EMAS, energiacímkézés, környezettudatos tervezés, uniós ökocímke) 
9. újrahasznosítás és hulladékgazdálkodás

	AE. Szolgáltatások
	1. a vállalkozástól eltérő jogi személy tevékenységének megkezdéséhez és végzéséhez szükséges engedélyek beszerzése 
2. a hatóságok értesítése határokon átnyúló tevékenységek végzéséről 
3. szakmai képesítések elismerése, beleértve a szakoktatási és képzési képesítéseket is

	AF. Vállalkozástól eltérő jogi személy finanszírozása
	1. uniós szintű finanszírozás megszerzése, beleértve az uniós finanszírozási programokat és a támogatásokat is 
2. nemzeti szintű finanszírozás megszerzése 
3. vállalkozástól eltérő jogi személyek számára indított kezdeményezések (csereprogramok, mentori programok stb.)

	AG. Közbeszerzési szerződések
	1. nyilvános közbeszerzési eljáráson való részvétel: szabályok és eljárások 
2. nyilvános ajánlattételi felhívás alapján ajánlat online benyújtása 
3. közbeszerzési eljárással kapcsolatos szabálytalanságok jelentése

	AH. Munkahelyi egészségvédelem és biztonság
	1. a különböző típusú tevékenységekre vonatkozó egészségügyi és biztonsági előírások, beleértve a kockázatmegelőzést, a tájékoztatást és a képzést is.”

3. cikk
Hatálybalépés
Ez a rendelet az Európai Unió Hivatalos Lapjában való kihirdetését követő huszadik napon lép hatályba.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt ...
az Európai Parlament részéről	a Tanács részéről
az elnök	az elnök

